钦定古今图书集成/明伦汇编/闺媛典/第038卷 > 皇清二 > 吴琳妻周氏
## 钦定古今图书集成/明伦汇编/闺媛典/第038卷 > 皇清二 > 吴琳妻周氏

按《江阴县志》：“周氏，郡庠生汝琮女，归邑庠生吴琳。康熙三年十二月，姑病濒危，举家皇遽，氏默祷灶神，私刲臂肉作汤以进。姑觉有异，不食，氏强劝之。越一日姑殁，氏号泣曰：‘微诚不足以动神明，当力抚二小姑以报’。家人不知所为，独母家一妇曾阻之不得。至是言状，乃知琳有二幼妹，氏厚抚之，如其言。更七年，氏” 病亡，嘱以己奁田分赠琳二妹，年三十有三卒。